wickkiey/tamil-wikipedia-chunked huggingface dataset:
# தீசுதா செதால்வத்

## செயல்முனைப்பு

- *கம்யூனலிஸம் கம்பட்* சஞ்சிகையின் துணை ஆசிரியர் (கணவர் ஜேவ்ட் ஆனந்துடன் சேர்ந்து).
- டீஸ்டாவின் கணவர் ஜேவ்ட் ஆனந்த் *சப்ராங் தகவல்தொடர்பை* நடத்துகிறார், இது மனித உரிமைகளுக்காக தாம் போராடுவதாகக் கூறுகிறது. இந்த நிறுவனத்தில் அதிகாரபூர்வ பேச்சாளர் டீஸ்டா.
- டீஸ்டா மும்பையில் இயங்கும் அரசு சாரா நிறுவனம் நீதி மற்றும் அமைதிக்கான குடிமக்கள் (CPJ) அமைப்பின் தலைவராவார், இதில் அவரின் தந்தையும் உறுப்பினராக உள்ளார். இந்த நிறுவனத்துக்கு மும்பையிலுள்ள பல முக்கியஸ்தர்கள் ஆதரவாளர்களாக உள்ளனர்.
- பெண்கள் மற்றும் ஊடக சபையின் ஸ்தாபகர். "'பணியாற்றும் பெண் ஊடகவியலாளர்கள் அனைவரும் ஒன்றாக தொழில் சம்பந்தமான கருத்துக்களையும், பாலின- உணர்திறன் விழிப்புணர்வையும் எழுத்துகளில் கொண்டுவந்து பெண்கள் சம்பந்தமான பிரச்சனைகளை அறிக்கைகளாகக் கொண்டுவர" இந்த குழு நாடுகிறது.
- கம்யூனலிஸத்துக்கு எதிரான ஊடகவியலாளர்களின் ஸ்தாபகர்.
- டீஸ்டா மனித உரிமைகளுக்கான மக்கள் ஒன்றியத்தின் (PUHR) பொதுச் செயலாளர்.
- கண்காணிப்பு இந்திய இயக்கத்தின் 2004 எம்.ஏ. தாமஸ் தேசிய மனித உரிமை விருது
- உலக செயற்பாடுகளுக்கான நாடாளுமன்ற உறுப்பினர்கள் 'ஜனநாயகக் காவலர்' விருது , நியூசிலாந்து பிரதம மந்திரி ஹெலன் கிளார்க்குடன் சேர்ந்து பெற்றது.
- பன்னாட்டு நூரம்பர்க் மனித உரிமைகள் விருது 2003.
- இந்தியா, குஜராத்தில் பிப்ரவரி - ஜூலை 2002 இல் வன்முறையில் பாதிக்கப்பட்ட மக்களைத் தனிப்படுத்தி உதவியதற்காக ராஜிவ் காந்தி விருது (ஹார்ஷ் மாண்டருடன் சேர்ந்து).
- 2000 இல் தலித் விடுதலைக் கல்வி அறக்கட்டளையின் மனித உரிமைகள் விருது.
- 1999 இல் மஹாரனா மேவார் ஃபௌண்டேஷன் ஹக்கிம் கான் சுர் விருது (ஜேவ்ட் ஆனந்துடன் சேர்ந்து).
- மனித உரிமைகளுக்கான PUCL ஊடக விருது 1993.
- தலைசிறந்த பெண் ஊடகவியலாளருக்கான சாமலி தேவி ஜெய்ன் விருது 1993.
- பாக்ஸ் கிறிஸ்டி சர்வதேச சமாதான விருது (ஆஸ்திரேலிய கலைஞர் எட்டீ நீபோனுடன் சேர்ந்து).
# விருபாட்சர் கோயில்

**விருபாட்சர் கோயில்** (Virupaksha Temple) இந்தியாவில் கர்நாடக மாநிலத்தின், விஜயநகர மாவட்டத்தில், அம்பி எனுமிடத்தில் அமைந்துள்ளது. விசயநகரப் பேரரசின் தலைநகரான அம்பியில், துங்கபத்திரை ஆற்றங்கரையில், பெங்களூரிலிருந்து 350 கி.மீ., தொலைவில் உள்ள இக்கோயில் உலக பாரம்பரிய களங்களில் ஒன்றாக உள்ளது. விருபாட்சருக்கு அர்ப்பணிக்கப்பட்ட இக்கோயில் பொ.ஊ. ஏழாம் நூற்றாண்டில் கட்டப்பட்டது.
# இலித்தியம் அசைடு

**இலித்தியம் அசைடு** *(Lithium azide)* என்பது ஐதரசோயிக் அமிலத்தினுடைய இலித்தியம் உப்பு ஆகும். நிலைப்புத்தன்மை அற்ற இவ்வுப்பு நச்சுத்தன்மை கொண்டதாக உள்ளது. இலித்தியமசைடு உப்பை வெப்பப்படுத்தும்போது இலித்தியமாகவும் நைதரசனாகவும் சிதைவடைகிறது.
# இலித்தியம் அசைடு

## தயாரிப்பு

சோடியம் அசைடுடன் இலித்தியம் நைட்ரேட்டை இடப்பெயர்ச்சி வினைக்கு உட்படுத்தினால் இலித்தியமசைடு தயாரிக்க முடியும்:  
:NaN<sub>3</sub> + LiNO<sub>3</sub> → LiN<sub>3</sub> + NaNO<sub>3</sub>  
அல்லது சோடியம் அசைடுடன் இலித்தியம் சல்பேட்டு கரைசலைச் சேர்ப்பதன் மூலமும் தயாரிக்கலாம்:  
:2 NaN<sub>3</sub> + Li<sub>2</sub>SO<sub>4</sub> → 2 LiN<sub>3</sub> + Na<sub>2</sub>SO<sub>4</sub>
# விமலா தேவி சக்தி பீடக் கோவில்

அன்னை சக்தியின் உடற்கூறுகளில் நாபி (தொப்புள் கொடி) அல்லது வயிற்றின் மூன்றாவது மடிப்பு விழுந்த இடமாக பூரி ஜகந்நாதர் கோவில் வளாகத்திலுள்ள விமலா தேவி (பிமலா தேவி) சன்னதி கருதப்படுகிறது. சக்தி பீடங்களில் மிகவும் முக்கியமான நான்கு ஆதி சக்தி பீடங்களில் ஒன்றாக இக்கோவில் விளங்குகிறது. ஆதி சக்தி பீடங்களில் இது தேவியின் பாதங்கள் விழுந்த இடமென்று காளிகா புராணம் கூறுகிறது. ஒரிசா மாநிலத்தில் அமைந்துள்ள சக்தி பீடத்தில், அன்னை விமலை என்ற பெயரில் எழுந்தருளியிருக்கிறாள். ஜகந்நாதபுரியின் முக்கிய தேவதையாக விமலாதேவி கருதப் பெறுகிறாள். பக்தர்கள் இந்த பீடத்தை நோக்கி வந்தவண்ணம் உள்ளனர்.
# விமலா தேவி சக்தி பீடக் கோவில்

## விமலா தேவி சன்னதி

ஒடிசாவின் பூரி ஜகந்நாதர் கோவில் வளாகத்தில் தென்மேற்கு மூலையில் ரோஹிணி குண்ட் அருகே விமலா தேவியின் சன்னதி அமைந்துள்ளது. இந்தப் புகழ் பெற்ற பூரி தலத்தில் முதன்முதலில் குடியேறியவள் அன்னை விமலை. அவளுக்கு அங்கே சக்தி பீடம் அமைந்திருந்தது. இந்தத் தலத்தில் குடி கொள்ள எண்ணினார் ஸ்ரீ ஜகந்நாதர். அப்போது இந்தத் தலத்தினுள் ஜகந்நாதர் வர வேண்டுமானால், ஒரு நிபந்தனைக்கு உட்பட வேண்டும் என்றாள் விமலை. அதன்படி, எந்த நிவேதனப் பொருளானாலும் முதலில் விமலைக்கே வழங்கப்பட வேண்டும் என்பது வழக்கமாயிற்று. மேலும், துர்க்காஷ்டமி அன்று, ஜகந்நாதர் நள்ளிரவில் திருப்பள்ளி கண்ட பிறகு, இந்த பீடத்தில் ஆடு பலியிடப்படுவதும், அதன் பின்னர் ரத்தக் கறை உடனே கழுவப்பட்டு வெட்டுண்ட ஆட்டின் மிச்சங்கள் பின் வாசல் கதவு வழியாக வெளியேற்றப்படுவதும், பின்னர் கோயில் சுத்தம் செய்யப்படுவதும் இங்கே வழக்கமானது.  
இந்தத் தலத்தில் வரலாற்று அதிசயங்கள் பல நிகழ்த்திக் காட்டினாள் அன்னை விமலை. இன்றும் பூரி தலத்துக்கு வரும் பக்தர்கள், அன்னை விமலையை வணங்கி, தங்கள் மனதிலுள்ள குறைகள் அகன்று, மன பாரம் அனைத்தும் நீங்கப் பெறுகின்றனர்.  
அடுத்து, விஜயா என்னும் சன்னதி. இதே அம்மன் மாதிரியே தான் விமலாவும் எனக்கூறுகின்றனர். லலிதா சஹஸ்ரநாமத்தில் இருப்பது போலவே விஜயாவும் விமலாவும் பக்கத்து பக்கத்தில் இருந்து அருளை வழங்கும் அருமையான திருவிடம்.
# ஆதி சக்தி பீடங்கள்

**ஆதி சக்தி பீடங்கள்** என்றும் "சார் சக்தி தாம்கள்" என்றும் அழைக்கப்படும் நான்கு சக்தி கோவில்கள் பற்றி காளிகா புராணத்தில் கூறப்பட்டுள்ளது. இந்து சமயத்தில் சாக்த மதப் பிரிவினர் இக்கோவில்களுக்குச் சென்று வணங்குவதை வழக்கமாகக் கொண்டுள்ளனர். சாக்த பிரிவைச் சேர்ந்தோர் மட்டுமல்லாது பலரும் வழிபடும் கோவில்களாக இந்த நான்கு தலங்களும் விளங்குகின்றன.
# ஆதி சக்தி பீடங்கள்

## காளிகா புராணத்திலுள்ள ஆதி சக்தி பீடங்கள் பற்றிய ஸ்தோத்திரம்

<poem>
பிமலா பாத கண்டச்ச, ஸ்தன கண்டச்ச தாரிணி,
காமாக்ஷ்யா யோனி கண்டச்ச, முக்க கண்டச்ச காளிகா
அங்க ப்ரத்யங்க ஸங்கேன விஷ்ணு சக்ர க்ஷைதா நச்ச.
</poem>
இதில் கூறப்படும் நான்கு கோவில்கள் இருப்பிடம் - உடல் பகுதி - தேவியின் பெயர் என்ற வரிசையில் தரப்பட்டுள்ளன.  
1. பூரி ஜகந்நாத் கோயில் வளாகத்தின் உள்ளே, ஒடிசா (விமலா தேவி சக்தி பீடக் கோவில்) – பாதம் - விமலா தேவி
1. பெர்ஹாம்பூர், ஒடிசா (தாராதாரிணி சக்தி பீடக் கோவில்) – மார்பகங்கள் - தாரா தாரிணி
1. கவுகாத்தி, அசாம் (காமாக்யா கோவில்) - யோனி - காமாக்யா தேவி
1. கொல்கத்தா, மேற்கு வங்கம் (காளிகாட் காளி கோயில்) – முகம் - தக்ஷிண காளிகா
# ஒ.ச.நே + 05:45

**ஒ.ச.நே + 05:45** (*UTC+05:45*) என்பது ஒருங்கிணைக்கப்பட்ட சர்வதேச நேரத்துடன் +05:45 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.
இது நேபாளத்தின் சீர் நேரமாக பயன்படுத்தப்படுகிறது.
# ஒ.ச.நே + 05:45

## சீர் நேரமாக பயன்படுத்தும் நாடுகள் (ஆண்டு முழுவதும்)

### தெற்கு ஆசியா

- நேபாளம் - 1986ஆம் ஆண்டு முதல் நேபாள சீர் நேரமாக பயன்படுத்தப்படுகிறது.
- இது காட்மாண்டூவின் இடைநிலை நேரமான *ஒ.ச.நே + 05:41:16* ஐ அடிப்படையாகக் கொண்டு வரையருக்கப்பட்டதாகும்.
# மகா சக்தி பீடங்கள்

**மகா சக்தி பீடங்கள்** என்று அழைக்கப்படும் பதினெட்டு கோவில்கள் பற்றி அஷ்ட தச சக்தி பீட ஸ்தோத்திரத்தில் கூறப்பட்டுள்ளது. இந்து சமயத்தில் சாக்த மதப் பிரிவினர் இக்கோவில்களுக்குச் சென்று வணங்குவதை வழக்கமாகக் கொண்டுள்ளனர். சாக்த பிரிவைச் சேர்ந்தோர் மட்டுமல்லாது பலரும் வழிபடும் கோவில்களாக இந்தப் பதினெட்டு தலங்களும் விளங்குகின்றன.
# மகா சக்தி பீடங்கள்

## அட்ட தச சக்தி பீட தோத்திரம்

இது ஆதி சங்கரரால் இயற்றப்பட்ட தோத்திரம் என்று கூறப்படுகிறது. 51 சக்தி பீடங்களில் எந்தெந்த சக்தி பீடங்கள் மிக முக்கியமானவை என்று உணர்த்த அவர் இந்தத் தோத்திரத்தை அருளியதாகக் கூறப்படுகிறது.
# தந்திர சூடாமணி

**தந்திர சூடாமணி** (*Tantra Chudamani*) என்பது சமக்கிருதத்தில் எழுதப்பட்ட தந்திரங்கள் (மந்திர தந்திரங்கள்) அடங்கிய ஒரு நூலாகும். தந்திர நூல்கள் பல இருப்பினும் அவற்றிற்கெல்லாம் சூடாமணி போல் விளங்குவதால் இந்நூல் இப்பெயர் பெற்றது. இந்த நூலில் உள்ள ’’பீட நிர்ணய தந்திர தோத்திரத்தின்’’ படியே அம்மனின் 51 சக்தி பீடங்கள் கண்டறியப்படுகின்றன. சக்தி பீடங்கள் பற்றிய குறிப்புகள் பல நூல்களில் இருந்தாலும் அவற்றிலெல்லாம் தெளிவான குறிப்புகள் இல்லை. இந்நூலில் சக்தி பீடத்தின் பெயர், அங்குள்ள தேவியின் பெயர், அங்குள்ள பைரவரின் பெயர் மற்றும் தேவியின் உடல் பகுதி ஆகியவை தெளிவாக விளக்கப்பட்டுள்ளது.  
இந்த பீட நிர்ணய தந்திர தோத்திரத்தில் சிவபெருமான் தேவியிடம் சக்தி பீடங்கள் பற்றிக் கேட்க, தேவியே தனக்குரிய சக்தி பீடங்கள் பற்றிக் கூறுவதாக அமைந்துள்ளது.
# ஒ.ச.நே + 05:40

**ஒ.ச.நே + 05:40** (*UTC+05:40*) என்பது ஒருங்கிணைக்கப்பட்ட சர்வதேச நேரத்துடன் +05:40 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.  
இது சில சமயங்களில் 1986ஆம் ஆண்டு வரை நேபாளத்தின் சீர் நேரமாக பயன்படுத்தப்பட்ட, காட்மாண்டூவின் இடைநிலை நேரமான *ஒ.ச.நே + 05:41:16 ஐ (85°19'கிழக்கு நிலநிரைக்கோட்டின்படி)* குறிக்கப் பயன்படுத்தப்பட்டது.  
1986ஆம் ஆண்டு முதல் (பிக்ராம் ஆண்டு - 2043), நேபாள சீர் நேரமாக *ஒ.ச.நே + 05:45* பயன்படுத்தப்படுகிறது.
# வீராணநல்லூர்

**வீராணநல்லூர்** (*Veerananallur*) இந்தியாவின், தமிழ்நாடு மாநிலத்தில், கடலூர் மாவட்டதில், காட்டுமன்னார்கோயில் தாலுகாவை சேர்ந்த ஓர் கிராமமாகும். இக்கிராமமானது காட்டுமன்னார்கோயில் - திருச்சி சாலையில் வடவாற்றங்கரையின் மேற்கு பகுதியிலும், கிழக்கு பகுதியிலுமாய் அமைந்துள்ளது. வீராணநல்லூரின் தெற்கே நாட்டார்மங்கலம், மேற்கில் மடப்புரம் மற்றும் பழஞ்சநல்லூர், தெற்கில் குறுங்குடி, கண்டமங்கலம் உள்ளிட்ட ஊர்கள் அமைந்திருக்கின்றன. வீராணம் ஏரியின் பெயரில் அமைந்த இந்த ஊர் ஏரியின் அருகாமையில் அமைந்திருப்பதால் இவ்வாறு அழைக்கப்படுவதாக சொல்லப்படுகிறது.
# வீராணநல்லூர்

## ஊராட்சி மற்றும் மக்கள் தொகை

வீராணநல்லூர், டி.மடப்புரம் உள்ளிட்ட கிராமங்கள் காட்டுமன்னார்கோயில் ஒன்றியத்துக்கு உட்பட்ட வீராணநல்லூர் ஊராட்சிக்கு (*பஞ்சாயத்து*) உட்பட்டவை. 2011ம் ஆண்டின் கணக்கெடுப்பின் படி இக்கிராமத்தில் 484 குடும்பத்தினர் வசிக்கின்றனர். மக்கள் தொகை கணக்கெடுப்பில் 1908 பேர் உள்ளதாகவும் அவர்களில் 947 பேர் ஆண்கள், 961 பேர் பெண்கள். 2011ம் ஆண்டு கணக்கெடுப்பின் படி 81% கல்வி அறிவு பெற்றவர்கள். ஆண்களில் 88.80% கல்வி அறிவு பெற்றவர்கள். பெண்களில் 75.12% கல்வியறிவு பெற்றுள்ளனர்.
# வீராணநல்லூர்

## போக்குவரத்து

தமிழ்நாட்டின் தலைநகர் சென்னையில் இருந்து 277 கிலோமீட்டர் தொலைவில் அமைந்திருக்கிறது இந்த கிராமம். வீராணநல்லூரிலிருந்து கிழக்கு நோக்கி சிதம்பரம் 26 கிலோ மீட்டர்கள் தொலைவில் அமைந்துள்ளது. அதையடுத்து சுற்றுலாப்பகுதியான *பிச்சாவரம்* காடுகள் காணப்படுகின்றன. வீராணநல்லூரிலிருந்து - திருச்சி செல்லும் சாலையில் மேற்கு நோக்கி 8 கிலோமீட்டர் தூரத்தில் மீன்சுருட்டியும், அங்கிருந்து ஜெயங்கொண்டம் சாலையில் 5 கிலோமீட்டர் தொலைவில் இராசேந்திர சோழன் கட்டிய கங்கை கொண்ட சோழீச்சுரமும் அமைந்திருக்கின்றன. தெற்கே 10 கிலோ மீட்டர் தொலைவில் கொள்ளிடம் அமைந்துள்ளது. வீராணநல்லூரில் இருந்து 30 கிலோ மீட்டர் தூரத்தில் நெய்வேலி நிலக்கரி நிறுவனம் அமைந்துள்ளது மற்றும் 28 கிலோ மீட்டர் தூரத்தில் வடலூரில் சத்ய ஞான சபை அமைந்துள்ளது.
# வீராணநல்லூர்

## பேருந்து நிலையங்கள்

- உள்ளூர் - வீராணநல்லூர், நாட்டார்மங்கலம்
- வெளியூர் - காட்டுமன்னார்கோயில், மீன்சுருட்டி மற்றும் கும்பகோணம் ,சிதம்பரம்
# வீராணநல்லூர்

## அருகிலுள்ள மாவட்டங்கள்

- மேற்கில் அரியலூர் மாவட்டம்
- தென்மேற்கில் தஞ்சாவூர்
- தெற்கில் நாகப்பட்டினம் திருவாரூர்
- வடக்கில் விழுப்புரம் மற்றும் பாண்டிச்சேரி
# வீராணநல்லூர்

## சாலைகள் (அ) தெருக்கள்

1. தெற்குசாலை (அ) மீன்சுருட்டி சாலை
1. பாப்பாக்குடி சாலை
1. மேலத் தெரு
1. கீழத் தெரு
1. தெற்குத் தெரு
1. வெள்ளாழர் தெரு
1. டேங்க் தெரு
# வீராணநல்லூர்

## வழிபாட்டுத்தலங்கள்

1. வினாயகர் ஆலயம்
1. முருகன் ஆலயம்
1. அம்மன் ஆலயம்
1. மாணிக்க நாட்சியம்மன் ஆலயம்
1. கன்னிக் கோயில்
1. கிருத்துவ ஆலயம் (*TELC CHURCH*)
# வீராணநல்லூர்

## நீர்நிலைகள்

வீராணநல்லூரின் கிழக்கு பகுதியில் தெற்கிலிருந்து வடக்கு நோக்கி வடவாறு அமைந்திருக்கிறது. இதே போல், வீராணநல்லூரின் மேற்கு பகுதியில் நாரைக்கால் ஏரியும் தொடக்க பள்ளிக்கு பின்புறம் ஆலங்குளம் மற்றும் சிறிய குட்டை ஒன்றும் அமைந்திருக்கிறது. நாரைக்கால் ஏரியின் தொடர்ச்சியாக குடிகாடு சாலையின் வடக்கு பகுதியில் வீராணம் ஏரியின் முகத்துவாரம் ஆரம்பிக்கிறது. வீராணநல்லூர் டி.இ.எல்.சி தேவாலயத்தின் எதிரே பிள்ளையார் குளமும், மாணிக்க நாச்சியம்மன் கோயிலுக்கு எதிரே 100 அடி தூரத்தில் சுந்தரப்பன்குளமும் அமைந்துள்ளது. மாணிக்க நாச்சியம்மன் கோயிலுக்கு தெற்கே கோயில் குட்டை ஒன்று உள்ளது.
# வீராணநல்லூர்

## பாசன வாய்க்கால்கள்

- பெரியவாய்க்கால்,
- வடவாற்று வாய்க்கால்,
- நாரைக்கால் ஏரி வடிகால்,
- வெட்டுவாய்க்கால்,
- வடிவாய்க்கால்,
- கீழ்குமுளி பாசன வாய்க்கால்,
- ஆளங்குளத்துக்கு நீர் வரும் வாய்க்கால்,
- பிள்ளையார்குளத்துக்கு நீர் வரும் வாய்க்கால்  
பாசன வாய்க்கால் உள்ளிட்டவாய்க்கால்கள் விவசாயத்துக்கு பயன்படுத்தப்பட்டன.
# வீராணநல்லூர்

## அருகிலுள்ள கல்வி நிலையங்கள்

- ஊராட்சி ஒன்றிய துவக்கப்பள்ளி, வீராணநல்லூர்.
- ஜி. கே. மெட்ரிக் மேல்நிலைப்பள்ளி, வீராணநல்லூர்.
- ஊராட்சி ஒன்றிய துவக்கப்பள்ளி, டி மடப்புரம்.
- ஊராட்சி ஒன்றிய துவக்கப்பள்ளி, நாட்டார்மங்கலம்
- ஊராட்சி ஒன்றிய நடுநிலைப்பள்ளி, நாட்டார்மங்கலம்
- ராஜீவ்காந்தி தேசிய பள்ளி, நாட்டார்மங்கலம்
- எம். ஆர். கே பொறியியல் கல்லூரி, நாட்டார்மங்கலம்
- எம். ஆர். கே தொழில்நுட்பக் கல்லூரி, நாட்டார்மங்கலம்
- நேஷனல் தொழில்நுட்ப பயிற்சி நிறுவனம்,(ITI) காட்டுமன்னார்கோயில்
- அரசு கலை மற்றும் அறிவியல் கல்லூரி, காட்டுமன்னார்கோயில்
# வீராணநல்லூர்

## அஞ்சலகங்கள்

- நாட்டார்மங்கலம் - 608 301,
- காட்டுமன்னார்கோயில் - 608 301,
- லால்பேட்டை - 608 303,
# வீராணநல்லூர்

## மருத்துவமனைகள்

- அரசு ஆரம்ப சுகாதார நிலையம், நாட்டார்மங்கலம்.
- அரசு ஆரம்ப சுகாதார வளாகம், வீரானந்தபுரம்.
- அரசு மருத்துவமனை காட்டுமன்னார்கோயில்.
# வீராணநல்லூர்

## குறிப்பிடத்தக்க நபர்கள்

இக்கிராமத்தின் அருகே 1 கிலோ மீட்டர் தொலைவில் இந்திய மனித உரிமைக் கட்சியின் தலைவர் எல்.இளையபெருமாள் வசித்துவந்தார். அவருடைய மற்றும் அவருடைய மனைவியின் நினைவிடம் அவருடைய இல்லத்தின் பின்புறம் உள்ளது.  
இக்கிராமத்தைச் சேர்ந்த எஸ். விமலா என்பவர் சென்னை உயர்நீதிமன்ற நீதிபதியாக பணியாற்றி வருகிறார்.
# ராசலீலை

மற்றும் ராதை , 19ஆம் நூற்றாண்டு ஓவியம், ராஜஸ்தான்]]  
**ராச லீலை** (Rasa lila) (சர்வதேச சமசுகிருத ரோமனாக்க அரிச்சுவடி **) என்பது ஸ்ரீகிருஷ்ணர் கோகுலத்தில் வளர்ந்து கொண்டிருந்த போது கோபியர் மற்றும் ராதையுடன் ஆடிய ஆட்டங்களே ராச லீலை என்பர். இது குறித்து பாகவத புராணம், *கீத கோவிந்தம்* போன்ற சமசுகிருத மொழி இலக்கியங்களில் விரிவாக கூறுகிறது. கதக் மற்றும் மணிப்புரி நடனங்கள் ராச லீலை அடிப்படையில் வளர்ந்தது.  
ராச லீலை என்பதற்கு அழகுணர்ச்சியுடன் ஆடுவது என்று பொருள்.  
இரவு நேரத்தில் பாலகிருஷ்ணரின் புல்லாங்குழல் இசை கேட்டு மயங்கிய கோபியர்கள் தத்தமது வீடுகளை விட்டு வெளியே வந்து, பாலகிருஷ்ணருடன் தனிமையில் இரவு முழுவதும் ராசலீலை நடனத்தில் ஈடுபடுவர்.
# வாலிகொண்டா போர்

**வாலிகொண்டா போர்** (*Battle of Valikondah*) என்பது இந்தியாவில் ஆதிக்கம் செலுத்த விரும்பிய பிரெஞ்சு இராணுவத்திற்கும், ஆங்கிலேய இராணுவத்திற்கும் இடையே 1751 ஆம் ஆண்டு நடைபெற்ற போரைக் குறிக்கிறது.
# வாலிகொண்டா போர்

## வரலாறு

1751 ஆம் ஆண்டு ஆங்கிலேயருக்கும் (முகம்மது அலியின் உதவியுடன்), பிரெஞ்சுப் படையினருக்கும் (சந்தா சாகிப் உதவியுடன்) தமிழ்நாட்டில், தற்போதைய பெரம்பலூர் மாவட்டத்தில் அமைந்துள்ள இரஞ்சன்குடிகோட்டை முன் இப்போர் இடம்பெற்றது. இக்கோட்டையின் அருகில் உள்ள வாலிகொண்டா என்ற ஊரின் பெயரில் இப்போர் அழைக்கப்பட்டாலும், இரஞ்சன்குடிக்கோட்டையிலேயே போர் இடம்பெற்றது. ஆரம்பத்தில் பிரெஞ்சுப் படையினர் வெற்றி பெற்றிருந்தாலும், இறுதிப் போரில் பிரித்தானியப் படையினர் உள்ளூர் முசுலிம்களின் உதவியுடன் வென்றனர்.
# ஒ.ச.நே + 04:51

**ஒ.ச.நே + 04:51** (*UTC+04:51*) என்பது ஒருங்கிணைக்கப்பட்ட சர்வதேச நேரத்துடன் +04:51 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.  
1955ஆம் ஆண்டு வரை இது **பம்பாய் நேரமாகப்** பயன்படுத்தப்பட்டது. 1884ஆம் ஆண்டு உருவாக்கப்பட்ட பிரித்தானிய இந்தியாவின் இரண்டு அதிகாரப்பூர்வ நேர வலயங்களுள் இதுவும் ஒன்று (மற்றொன்று கல்கத்தா நேரம்).
# ஹிங்குலாஜ் மாதா சக்தி பீடக் கோவில்

சக்தி பீடங்களில் ஒன்றாக விளங்கும் புகழ்பெற்ற ஹிங்குலாஜ் (ஹிங்ராஜ்) மாதாவின் ஆலயம், பாகிஸ்தானின் பலூசிஸ்தான் மாகாணத்தில் உள்ள லஸ்பெலா மாவட்டத்தில் உள்ள ஹிங்கோல் தேசியப் பூங்காவில் அமைந்துள்ளது.
இக்கோயில் கராச்சி நகரிலிருந்து கிட்டத்தட்ட 250 கிலோ மீட்டர் தொலைவில் உள்ளது. இங்கு ஹிங்குலாஜ் மாதா கோவிலை முஸ்லீம்கள் *நானி கி மந்திர்* அல்லது *பீபி நானி* என்கிறார்கள். சிந்தி மொழியில் *ஹிங்குலி* என்றால், முன் வகிட்டுக் குங்குமப் பொட்டு அல்லது செந்தூரம் என்று பொருள். அன்னையின் வகிட்டுக் குங்குமம் வைக்கும் உச்சந்தலை (பிரம்மராந்திரம்) இப்பகுதியில் விழுந்து சக்தி பீடம் ஆனதால்தான் இப்புனித இடத்துக்கு ஹிங்குலாஜ் என்று பெயர் வந்ததாம். இந்த மகாசக்தி பீடேஸ்வரியின் திருநாமம் கோடரீ. இங்கே காவல் தெய்வமாக விளங்கும் இறைவன் (பைரவர்), பீமலோசனர்.  
ஹிங்குலாஜ் மாதாவிற்கு பல இடங்களில் பல கோவில்கள் இருந்தாலும் அவளின் முக்கியக் கோவில் பாகிஸ்தானின் ஹிங்கோல் மலை மீதுள்ள புகழ்பெற்ற நானி மந்திர் ஆகும். உலகெங்கிலும் இருந்து தேவியின் பக்தர்கள் இங்கு வந்து அவளைப் பூஜிக்கிறார்கள்.
# ஹிங்குலாஜ் மாதா சக்தி பீடக் கோவில்

## ஹிங்குலாஜ் மாதா கோவில் பற்றிய வரலாற்றுத் தகவல்கள்

பாகிஸ்தான் நாடு பிரிக்கப்படுவதற்கு முன், தங்களது நேர்த்திக் கடனைச் செலுத்த, வருடம் முழுவதும் ஆயிரக்கணக்கான பக்தர்கள் ஹிங்குலாஜ் மாதா கோவிலுக்கு வந்து சென்றுள்ளனர்.  
இந்து மதத்தின் சைவத்தில் ஒரு பிரிவாக உள்ள நாத் எனும் மதத்தினர், இங்கே ஏராளமானோர் இருந்துள்ளனர். இன்றும் நாத் யோகிகள் பலரை அங்கே காண முடிகிறது. உஜ்ஜைனி ராஜ வம்சத்தைச் சேர்ந்த ஒருவர் நாத் சம்பிரதாயத்தில் மிகவும் தீவிரமாக ஈடுபட்டார் என்று கூறப்படுகிறது. நாத் சம்பிரதாயத்தைக் கடைப்பிடிக்கும் சாதுக்களை கான்படா யோகிகள் என்று அழைக்கின்றனர். கான் என்றால் இந்தியில் காது. படா என்றால் கிழிந்த என்று பொருள். இவர்கள் துறவறம் செல்வதற்கு முன், இவர்களின் இரு காதுகளிலும் ஓர் அங்குல நீளத்தில் நீண்ட துளை இடப்படும். அத்துளையில் வெள்ளித் தகட்டால் செய்யப்பட்ட வளையங்களை அணிந்த இந்த சந்நியாசிகளை, அங்கே நடக்கும் பெருந்திருவிழாக்களில் கூட்டம் கூட்டமாகக் காணலாம். ஹிங்குலாஜ் மாதா நோய்களைக் குணமாக்குபவளாகவும் கற்பைக் காப்பவளாகவும் வணங்கப்படுகிறாள். இவள் குஜராத்தின் சத்திரிய வம்சத்தவரின் குலதெய்வமாவாள்.
# ஹிங்குலாஜ் மாதா சக்தி பீடக் கோவில்

## கோவில் அமைப்பு

அழகாகத் தோற்றமளிக்கும் ஹிங்கோல் நதிக்கரையிலுள்ள ஒரு மலைக்குகையில் ஹிங்லாஜ் பீடம் உள்ளது. இப்பீடத்தின் கருவறையை அடைய, உயரம் குறைவாகத் தென்படும் குகைவாயில் வழியாக ஊர்ந்துதான் செல்ல வேண்டும். அன்னைக்காக ஹோமம் நடத்தப்படும்போது, ஹோமத்தின் பூர்ணாஹூதியின் போது எழும் உயர்ந்த ஜுவாலையில், கோடாரீ அன்னையின் திருவுருவம் ஒரு நொடி நேரத்தில் சிலருக்குத் தென்படும் என்பார்கள். ஆனால், ஹிங்லாஜ் பீடத்துக் குகைக் கருவறையில், வருடம் முழுவதும் இடைவிடாமல் எரியும் தீ ஜுவாலையில், அன்னையின் திருவுருவத்தைக் காணலாம் என்கிறார்கள்.  
அந்த குகையில் இரண்டு சுயம்பு வடிவங்கள் உள்ளன. இந்த சுயம்புவே ஹிங்குலாஜ் மாதாவின் வடிவமாகும். சுயம்பு வடிவத்தில் செந்தூரம் பூசப்பட்டிருக்கும். கோவில் அதிகாலை முதல் மாலையில் இருள் சூழும் நேரம் வரை திறந்திருக்கும். உலர் பழங்கள், இனிப்புகள், சிந்தூர் குங்குமம், தேங்காய்கள், வளையல்கள், சிவப்பு நிற சுந்தாதி துணிகள், அத்தர் மற்றும் அகர்பத்திகள் ஆகியன தேவிக்கு இங்கு பக்தர்களால் வழங்கப்படுகிறது.
# ஹிங்குலாஜ் மாதா சக்தி பீடக் கோவில்

## ஹிங்குலாஜ் பயணத்தின் போது கவனத்தில் கொள்ள வேண்டியவை

• முதலில் பயணத்திற்குத் தேவை கராச்சி மற்றும் பலூசிஸ்தான் விஸா ஆகும். பலூசிஸ்தான் தீவிரவாத அச்சுறுத்தல் நிறைந்த பகுதியென்பதால் அங்கு செல்ல தனி விஸா வேண்டும். மேலும் இங்கு கெடுபிடிகள் மிக அதிகம்.  
• சென்னை, பெங்களூரு, மும்பை, அஹமதாபாத், ஹைதராபாத் மற்றும் டெல்லி போன்ற இடங்களிலிருந்து நேராக கராச்சி சென்றடைய விமானம் உள்ளது.  
• டெல்லியிலிருந்து வாகா எல்லை வழியே லாகூரை அடைய பேருந்து வசதியும் உண்டு. சதா – இ – சர்ஹாத் (Sada - e - Sarhad) என்ற பேருந்து செல்கிறது. அங்கிருந்து கராச்சி செல்லலாம்.  
• டெல்லியிலிருந்தும் அட்டரியிலிருந்தும் (Attari) லாகூர் செல்ல சம்ஜௌதா எக்ஸ்பிரஸ் (Samjhauta Express) என்ற ரயிலும் உள்ளது.  
• பக்தர்கள் ஒவ்வொருவரும் கட்டாயமாக தங்கள் ஐ.டி. கார்டை (அடையாள அட்டை) கொண்டு வர வேண்டும்.  
• சீதோஷ்ண நிலைக்குத் தகுந்த உடையணிதல் அவசியம்.  
• பயணத்தின்போது விதிக்கப்படும் கடுமையான நிபந்தனைகளை பின்பற்றியே ஆக வேண்டும்.  
• தீப்பற்றும் பொருட்கள் மற்றும் மது போன்ற போதைப் பொருட்களை எடுத்துவரக் கூடாது.  
• கோவில் ஹிங்கோல் நேஷனல் பார்க்கில் உள்ளது என்பதால் சுற்றுப்புறத்தை மாசடையாமல் தூய்மையாக வைத்திருத்தல் அவசியம்.
# ஹிங்குலாஜ் மாதா சக்தி பீடக் கோவில்

## நானி கா மந்திர்

இங்கு செல்ல யாத்ரிகர்களுக்கு பாகிஸ்தான் அரசு எல்லா சௌகரியங்களையும் செய்து இருக்கிறது. தவிர ஹிங்க்லாஜ் சேவா மண்டலி என்ற அமைப்பு உலகில் பல்வேறு இடங்களிலிருந்து வருடம் இருமுறை கொண்டாடப்படும் திருவிழாவுக்கு வரும் பக்தர்களுக்கு எல்லா உதவிகளையும் செய்து வருகிறது. இத்திருத்தலத்தை அங்கு இருக்கும் மக்கள் (முஸ்லிம் மதத்ததை சேர்ந்தவர்கள்) நானி கா மந்திர் (பாட்டியின் கோயில்) என அன்புடன் கூறுகிறார்கள். இத்தலம் அவர்கள் பாதுகாப்பில்தான் உள்ளது. நானி என்றால் இந்தியில் அம்மாவின் அம்மா (தாய்வழிப் பாட்டி) என்று அர்த்தம். அதாவது இந்த இடத்தில் தாய்க்கெல்லாம் தாயானவள் என்று பொருள்படுகிறது.
# ஹிங்குலாஜ் மாதா சக்தி பீடக் கோவில்

## கோவிலைச் சுற்றியுள்ள மற்ற இடங்கள்

இங்கு கணேஷ் தேவா, காளி மாதா, குரு கோரக்நாத் கோவில்களும் குரு நானக் கரோவா, ராம் ஜரோக்கா பெத்தக் போன்ற இடங்களும் ப்ரஹம் குண்ட், தீர் குண்ட், மஹா காளி குண்ட், சோரோஷி பர்வத் மீதுள்ள அனீல் குண்ட், கரி நதி (அகோரி பூஜா) போன்ற தீர்த்தங்களும் உள்ளன.
# ஹிங்குலாஜ் மாதா சக்தி பீடக் கோவில்

## கோவிலின் விசேச நாட்கள்

ஹிங்குலாஜ் மாதாவை பூஜிக்க செவ்வாய் மற்றும் ஞாயிற்றுக் கிழமைகள் மிகவும் உகந்தவையாகக் கருதப்படுகின்றன. நவராத்திரி இங்கு சிறப்பாகக் கொண்டாடப்படுகிறது. ஏப்ரல் மாதம் வரும் நவராத்திரியின்போது நான்கு நாள் யாத்திரையாக பக்தர்களை அழைத்து வர ஸ்ரீ ஹிங்குலாஜ் சேவா மண்டலி (Shri Hinglaj Sewa Mandli) உதவுகிறது. சிலர் இங்கேயே தங்கி அன்னையை வணங்குகிறார்கள். சிலர் ஒருநாள் யாத்திரையாக வருகிறார்கள்.  
பாகிஸ்தானின் கராச்சியில் எம்.ஏ.ஜின்னா (M.A.Jinnah Road) ரோட்டில் அல்லது முகமது அலி ஜின்னா ரோட்டில் உள்ள ஸ்வாமி நாராயண் மந்திரிலிருந்து வருடாவருடம் பாகிஸ்தான் இந்துக்களுக்கான ஹிங்குளாஜ் ஜாத்ரா (ஹிங்குளாஜ் யாத்திரை) தொடங்குகிறது.
# ஹிங்குலாஜ் மாதா சக்தி பீடக் கோவில்

## வழித்தடம் மற்றும் சக்திபீடத்தைப் பற்றிய முக்கியத் தகவல்கள்

பாகிஸ்தான் – பலூசிஸ்தான் – லாஸ் பெலா (las bela) அருகில் – ஹிங்கோல் ஆற்றங்கரை – ஹிங்குளாஜ் மலைக்குகை  
• புகழ்பெற்ற ஹிங்குளாஜ் யாத்திரை கராச்சி நகரில் (260 கி.மீ) இருந்து தொடங்குகிறது. கராச்சி – குவெட்டா (quetta) சாலையில் 120 கி.மீ சென்று ஜீரோ பாய்ண்ட் என்ற இடத்தை அடைந்து மேற்கு நோக்கி லியாரி (lyari) டவுன் வழியாகச் சென்று பௌஜி கேம்ப் (fauji camp) பகுதியை அடைய வேண்டும். இந்தப் பயணத்தின் கடைசி ஸ்டாப் “அஸப்புரா” சரை (asha pura sarai) என்பதாகும்.  
• ஹிங்குளாஜ் யாத்திரை கடினமான பயணமாகும். அகோர் மற்றும் கூங்கி (goongi) என்ற இரு ஆறுகளைக் கடந்து செல்ல வேண்டும்.  
• இந்த அகோர் ப்ரிட்ஜ் பாலத்திலிருந்து கோவில் 15 கி.மீ தொலைவிலுள்ளது. இந்த அகோர் பாலம் வரை செல்ல கராச்சியில் இருந்து தனியார் வாகனங்கள் உள்ளன. மேலும் கராச்சியின் (Inter-City Bus Terminal, Baldia Town, Karachi) பால்டியா டவுனில் உள்ள இண்டர் சிட்டி பஸ் டெர்மினலில் இருந்து அரசுப் பேருந்துகளும் உள்ளன.  
• இந்த அகோர் ஆறு வரை செல்ல சிறந்த வழி தற்போது அரபிக்கடலை ஒட்டி போடப்பட்டுள்ள கோஸ்டல் ஹைவே ஆகும். கராச்சியிலிருந்து இந்த ரோட்டில் சென்றால் 2.5 அல்லது 3 மணி நேரத்தில் அகோர் ஆற்றை அடையலாம்.  
• பிறகு அகோரிலிருந்து நடந்தே கோவிலை அடையலாம். அல்லது அகோர் கிராமத்திலிருந்து இருசக்கர வாகன வசதி உண்டு.  
• ஹிங்குளாஜ் தெற்கு பலூசிஸ்தானில் கவாடருக்கு (gawadar) வடகிழக்கே சில மணி நேரப் பயணத்தொலைவில் உள்ளது.
# ஹிங்குலாஜ் மாதா சக்தி பீடக் கோவில்

## ஹிங்குலாஜ்கர் கோவில்

மத்தியப் பிரதேசத்தில் மண்ட்சார் மாவட்டத்தில் பன்புராவில் உள்ள நவலி கிராமம் அருகேயுள்ள ஹிங்லாஜ்கர் கோட்டைக்கருகே இக்கோவில் உள்ளது. பாகிஸ்தானுக்குச் செல்ல முடியாதவர்கள் இங்கு வந்து அன்னையை வழிபடுகிறார்கள்.  
ஆனால் இது சக்தி பீடமல்ல. சக்தி பீடத்திற்கான மாற்றுத் தலமாகும். இது மண்ட்சார் (Mandsaur) நகரிலிருந்து 165 கி.மீ தொலைவிலும் பன்புரா (Bhanpura) நகரிலிருந்து 26 கி.மீ தொலைவிலும் உள்ளது. இது காந்திசாகர் சரணாலய (Gandhi Sagar Sanctuary) எல்லைக்குள் உள்ளது.
# பேத்தா

**பேத்தா** அல்லது **பேத்தை மீன்** அல்லது **பேத்தையன் மீன்** அல்லது **முள்ளம்பன்றி மீன்** (porcupinefish) என்பது ஒரு வினோதமான கடல் மீனினமாகும். இவை ஆழம் குறைந்த கடல் பகுதியில் வாழ்கின்றன. இம்மீன் தன் உடலைப் பத்து மடங்கு பருமன் உள்ளதாக மாற்றிக்கொள்ளும் திறன் வாய்ந்தது. நீர் அல்லது காற்றைக்கொண்டு தனது உடலை ஊதிப்பெருக்கும் ஆற்றல்வாய்ந்தது. சில சமயங்களில் காற்றை நிரப்பிக்கொண்டு இரப்பர் பந்துபோல கடலில் மிதக்கும். ஏதாவது பறவை இதைப் பிடித்தாலும் இது ஊதிப்பெருகுவதால் இதை விழுங்க இயலாமல் விட்டுவிடும். இது மெதுவாக நீந்தக்கூடியது. இம்மீனின் உடலில் முட்கள் காணப்படுகின்றன. இம்மீன் ஊதிப்பெருகும்போது இந்த முட்கள் விறைத்து நிற்கும். சாதாரண நிலையில் இம்மீனின் முட்கள் படுக்கை நிலையில் இருப்பதால் இது நீந்தும்போது எந்த இடைஞ்சலும் ஏற்படுவதில்லை. இது ஒரு நச்சு மீன் எனபதால் இதை பெரும்பாலான மீன்கள் உண்பதில்லை. மீறி உண்டால் இது ஊதிப் பெருகி விழுங்கும் மீனின் தொண்டையில் சிக்கி அந்த மீனைக் கொன்றுவிடும்.
# உலோக ஐதராக்சைடு

**உலோக ஐதராக்சைடுகள்** *(Metal hydroxides)* என்பது உலோகங்களுடன் ஈரணு ஐதராக்சைடு அயனி சேர்ந்திருப்பதைக் குறிக்கிறது.  
உலோக ஐதராக்சைடுகள் யாவும் வலுவான காரங்கள் என்றும் அழைக்கப்படுகின்றன. பல பொதுவான உலோக ஐதராக்சைடுகள், ஐதராக்சைடு அயனிகளால் ஆனவை மற்றும் அவை குறிப்பிட்ட அந்த உலோகத்தின் அயனிகளால் மட்டுமே உருவாக்கப்பட்டிருக்கும். எடுத்துக்காட்டாக சோடியம் ஐதராக்சைடு தண்ணீரில் கரையும்போது அதிலிருந்து சோடியம் அயனிகளும் ஐதராக்சைடு அயனிகளும் உருவாகின்றன. உலோக ஐதராக்சைடுகளை கரைக்கும்போது முற்றிலுமாக அயனியாகின்றன என்பதாலேயே அவை வலுவான காரங்கள் எனப்படுகின்றன. உலோக ஐதராக்சைடுகளின் காரகாடித்தன்மைச் சுட்டெண் (pH) 7 இற்கு மேல் உள்ளதால் இவை காரங்கள் என அடையாளம் தரப்படுகின்றன. அயனிகள் மின்சாரத்தைக் கடத்தும் என்பதால் உலோக ஐதராக்சைடுகள் கரைக்கப்படும் போது அவை மிகநன்றாகவே மின்சாரத்தை கடத்துகின்றன.
# உலோக ஐதராக்சைடு

## எடுத்துக்காட்டுகள்

- அலுமினியம் ஐதராக்சைடு
- பெரிலியம் ஐதராக்சைடு
- கோபால்ட்(II) ஐதராக்சைடு
- தாமிரம்(II) ஐதராக்சைடு
- கியூரியம் ஐதராக்சைடு
- தங்கம்(III) ஐதராக்சைடு
- இரும்பு(II) ஐதராக்சைடு
- பாதரச(II) ஐதராக்சைடு
- நிக்கல்(II) ஐதராக்சைடு
- வெள்ளீய(II) ஐதராக்சைடு
- யுரேனைல் ஐதராக்சைடு
- துத்தநாக ஐதராக்சைடு
- சிர்க்கோனியம்(IV) ஐதராக்சைடு
# உலோக ஐதராக்சைடு

## எடுத்துக்காட்டுகள்

### கார உலோக ஆக்சைடுகள்

- இலித்தியம் ஐதராக்சைடு
- சோடியம் ஐதராக்சைடு
- பொட்டாசியம் ஐதராக்சைடு
# உலோக ஐதராக்சைடு

## எடுத்துக்காட்டுகள்

### வேறுசில உலோக ஐதராக்சைடுகள்

- காலியம்(III) ஐதராக்சைடு
- ஈய(II) ஐதராக்சைடு
- தாலியம்(III) ஐதராக்சைடு
- தாலியம்(I) ஐதராக்சைடு
# உலோக ஐதராக்சைடு

## மண்ணில் உலோக ஐதராக்சைடுகளின் பங்கு

மண்ணில் இருக்கும் தாவர குப்பைகள் சிதைவடையும்போது பெருமளவில் இயற்கை பீனால்கள் வெளிவிடப்படுகின்றன. இயற்கைத் தாவரங்களில் இருந்து கிடைக்கும் பீனாலின் அளவைவிட இது அதிகமென்று கருதப்படுகிறது. இறந்த தாவரப்பொருட்கள் சிதைவடையும்போது சிக்கலான கரிமச் சேர்மங்களை மெதுவாக ஆக்சிசனேற்றம் அடையச்செய்கின்றன அல்லது அவற்றை சக்கரைகள் அல்லது அமினோ சக்கரைகள் போன்ற சிறிய மூலக்கூறுகளாகச் சிதைக்கின்றன.
# விக்கிப்பீடியா:முதற்பக்கக் கட்டுரைகள்/மே 10, 2015

**செர்லக் ஓம்சு** (ஷெர்லக் ஹோம்ஸ், *Sherlock Holmes*) இசுக்காட்லாந்திய மருத்துவர் மற்றும் எழுத்தாளர் ஆர்தர் கொனன் டாயிலால் உருவாக்கப்பட்ட ஒரு துப்பறிவாளர் கதாபாத்திரம். இலண்டன் நகரில் வாழ்ந்த ஓம்சு ஒரு தனியார் துப்பறிவாளர். தனது கூர்மையான தருக்க காரணமாய்தல், வேடமணியும் திறமை, தடயவியல் திறன் ஆகியவற்றைக் கொண்டு சிக்கலான குற்றங்களைப் புலனாய்வதில் வல்லவர். 1887 ஆம் ஆண்டு வெளியான *எ ஸ்டடி இன் ஸ்கார்லெட்* புதினத்தில் முதலில் தோன்றிய ஓம்சு, மொத்தம் நான்கு புதினங்கள் மற்றும் 56 சிறுகதைகளில் தோன்றியுள்ளார். **மேலும்...**
---  
**பாரதிய ஜனதா கட்சி** (மொழிபெயர்ப்பு: *இந்திய மக்கள் கட்சி*; சுருக்கமாக **பா.ஜ.க**) இந்திய அரசியலின் இரண்டு பெரிய கட்சிகளில் ஒன்றாகும். 1980 ஆம் ஆண்டு நிறுவப்பட்ட இக்கட்சி, நாடாளுமன்றத்திலும், பல்வேறு மாநில சட்டமன்றங்களிலும் பெற்றிருக்கும் இடங்களின் அடிப்படையில் இந்தியாவின் இரண்டாவது பெரிய அரசியல் கட்சியாகத் திகழ்கிறது. பாரதிய ஜனதா கட்சி, தீனதயாள் உபாத்யாயாவால் 1965 ஆம் ஆண்டு எழுதப்பட்ட ஒரு புத்தகத்தின் அடிப்படையில், *ஒருங்கிணைந்த மனிதநேயம்* என்ற தத்துவத்தை தனது அதிகாரப்பூர்வ கொள்கையாகக் கொண்டுள்ளது. **மேலும்...**
# அனாக்சகோரசு

## மெய்யியல்

அனாக்சகோரசு கூற்றுப்படி, எல்லாமே தொடக்கத்தில் இருந்தே இதேபோலவே நிலவுகின்றன. ஆனால் அவை முதலில் மிகமிக நுண்சிறு வடிவுத் துண்டங்களாகவும் எண்ணிக்கையில் அளவற்றனவாகவும் பரவலில் புடவி முழுவதும் நுண்ணிலையில் கலந்து விரவிக் கிடந்தன. எல்லா பொருல்களும் இத்திரள்வில் இருந்தன ஆனால் தெளிவற்ற வடிவத்திலும் குழம்பலான நிலையிலும் இருந்தன.  
ஒழுங்கமைப்புப் பணி, அதாவது ஒத்தவற்றை ஒவ்வாதவற்றில் இருந்து பிரித்தலும் ஒரேபெயரில் பல முழுமைகளைக் கூட்டித் தொகுத்தலுமாகிய பணி, உள்ளத்தின் அதாவது அறிவாய்வின் பணியேயாகும். அனாக்சகோரசு இதன் முதல் வடிவமாகவும் உள்ளடக்கமாகவும் இயக்கத்தையே சுட்டுகிறார்.  
வில்லியம் எச். காசு The Tunnel (1995) எனும் தன் புதினத்தைப் பின்வரும் அனாக்சகோரசின் மேற்கோளுடன் தொடங்குகிறது.: "எந்த இடத்தில் இருந்துவந்தாலும் நரகத்துக்கு ஒரே வழிதான்."
# அச்சல் குமார் ஜோதி

**அச்சல் குமார் ஜோதி** (*Achal Kumar Jyoti*, பிறப்பு: 23 சனவரி 1953) என்பவர் இந்திய ஆட்சிப் பணி அதிகாரி ஆவார். 1975-ம் ஆண்டில் குஜராத் மாநிலத்தில் இந்திய ஆட்சிப் பணி அதிகாரியாக பணியாற்றத் துவங்கி பல்வேறு பொறுப்புகளை வகித்து கடந்த 2013-ம் ஆண்டு ஜனவரி மாதம் ஓய்வு பெற்றார். 2015 மே 13 இல் இவர் மூன்று இந்தியத் தேர்தல் ஆணையர்களில் ஒருவராக நியமிக்கப்பட்டார்.
# அச்சல் குமார் ஜோதி

## பணி விவரம்

அச்சல் குமார் ஜோதி குஜராத் தலைமைச் செயலாளராக 2013-ஆம் ஆண்டு வரை பணியாற்றினார். அவர் 1999 முதல் 2004 வரை, கண்ட்லா துறைமுக அறக்கட்டளை தலைவராகவும், சர்தார் சரோவர் நர்மதா நிகாம் நிறுவனத்தின் மேலாண்மை இயக்குனராகவும் பொறுப்பு வகித்தார். 2013-இல் தலைமைச் செயலர் பதவியில் இருந்து ஓய்வு பெற்ற பின்னர் குஜராத் மாநில லஞ்ச ஒழிப்புத்துறை ஆணையராகப் பதவி அமர்த்தப்பட்டார்.
# அட்சய பாத்திரம் அறக்கட்டளை

**அட்சய பாத்திரம் அறக்கட்டளை** (Akshaya Patra Foundation) இந்தியாவில் செயல்படும் லாப நோக்கமற்ற அறக்கட்டளையாகும். இது இந்தியாவில் உள்ள பள்ளிகளுக்கு மதிய உணவை சமைத்து, அரசு நடத்தும் பள்ளிகளுக்கே நேரில் சென்று வழங்குகிறது. இவ்வறக்கட்டளை 2000ஆம் ஆண்டில் துவக்கப்பட்டது. குழந்தைகள் பசிக் கொடுமையால் கல்வி பெறுவது தடைபடுவதை தடுக்கும் நோக்கில் அட்சய பாத்திரம் அறக்கட்டளை செயல்படுகிறது.பக்திவேதாந்த சுவாமி பிரபுபாதா அவர்களின் கனவை நனவாக்கும் முயற்சியால் **அட்சய பாத்திரம் அறக்கட்டளை** துவக்கப்பட்டது.
# அட்சய பாத்திரம் அறக்கட்டளை

## நோக்கங்கள்

- வகுப்பறையில் பசிக் கொடுமையை நீக்குவது
- பள்ளிகளில் மாணவர் சேர்க்கை மேலும் கூட்டுவது.
- சமுகத்தில் சாதிகளுக்கிடையே வேற்றுமை நீக்குவது.
- ஊட்டச்சத்து உணவை வழங்குதல்
- மகளிர்க்கு அதிகாரமளித்தல்
# அட்சய பாத்திரம் அறக்கட்டளை

## குறிக்கோள்

இந்தியாவில் பசியினால் கல்வி மறுக்கப்படக்கூடாது
# அட்சய பாத்திரம் அறக்கட்டளை

## மதிய உணவுத் திட்டம்

கல்வி மேம்பாட்டிற்கும், வகுப்பறை பசிக்கொடுமை நீங்கவும் இந்திய அரசு இரண்டு முக்கிய திட்டங்களை வகுத்தது.
1. அனைவருக்கும் கல்வி இயக்கம் மற்றும்
1. மதிய உணவுத் திட்டம் (Mid-Day Meal Scheme) (MDMS)  
அட்சய பாத்திரம் அறக்கட்டளையானது மதிய உணவுத் திட்டத்தை, பத்து மாநிலங்களில், நாள் ஒன்றுக்கு 10,000 அரசுப் பள்ளிகளில் படிக்கும் 14 இலட்சம் மாணவ மாணவியர்க்கு மதிய உணவை நேரில் சென்று வழங்கி வருகிறது. இவ்வறக்கட்டளை இந்திய அரசு மற்றும் மாநில அரசுகளின் உதவியுடன், நாட்டில் 22 மையப்படுத்தப்பட்ட நவீன சுகாதாரமான சமையலறைகளுடன், சத்தான உணவை சமைத்து, அரசுப் பள்ளி மாணவர்களுக்காக வழங்குகிறது.
# தேசிய அருங்காட்சியகக் கழகம் (இந்தியா)

**தேசிய அருங்காட்சியகக் கழகம்**, (National Museum Institute of the History of Art, Conservation and Museology) கலைகளின் வரலாற்றை பாதுகாத்தல், அவைகளை இளம் தலமுறையினர்களுக்கு கற்பித்தல், பயிற்சி அளித்தல், அருங்காட்சியகங்களை நிர்வகித்தல் மற்றும் பராமரித்தல் குறித்தான கல்வி வழங்குவதே இதன் நோக்கமாகும். இவ்வமைப்பு சங்கங்கள் பதிவுச் சட்டம், 1860இன் படி பதிவு செய்யப்பட்டு 27 சனவரி 1989ஆண்டில் துவக்கப்பட்டது. இக்கல்வி நிறுவனம் இந்திய அரசின் கலாச்சார அமைச்சகத்தின் கீழ் செயல்படுகிறது. இக்கழகம் 28 ஏப்ரல் 1989 ஆண்டு முதல் நிகர்நிலைப் பல்கலைகழகமாக அங்கீகரிக்கப்பட்டுள்ளது. இந்திய பாரம்பரிய கலைகள் குறித்தான பயிற்சிகள் மற்றும் ஆய்வுகள் தேசிய அருங்காட்சியகக் கழகத்தில் பயிற்றுவிக்கப்படுகின்றன. இக்கழகம் தேசிய அருங்காட்சியக வளாகத்தில் அமைந்துள்ளதால், அதன் ஆய்வகங்கள், நூலகங்கள், தொழில் நுட்ப வசதிகளைத் தேசிய அருங்காட்சியக கழக மாணவர்கள் பயன்படுத்திக் கொள்ள வசதியாக உள்ளது.
# தேசிய அருங்காட்சியகக் கழகம் (இந்தியா)

## படிப்புகள்

கலைகளின் வரலாறு மற்றும் அருங்காட்சியகங்களை நிர்வகித்தல் மற்றும் மேம்படுத்தல் தொடர்பாக, முதுநிலை படிப்புகளும், ஆய்வுப் படிப்புகளும் உள்ளன. மேலும் வெளிநாட்டு அருங்காட்சியகங்களுடன் புரிந்துணர்வு ஒப்பந்தங்கள் மூலம் மாணவர்கள் வெளிநாட்டு அருங்காட்சியகங்களை பார்வையிட வசதியாக உள்ளது. ஆய்வு மாணவர்களுக்கு மாதம் ரூபாய் 12,000 உதவித் தொகை வழங்கப்படுகிறது.
# ஈயக் கார்பனேட்டு

**ஈயக் கார்பனேட்டு** (*lead carbonate*) என்பது PbCO<sub>3</sub> என்ற மூலக்கூறு வாய்பாடு கொண்ட ஒரு வேதியல் சேர்மமாகும். ஈய அசிட்டேட்டு மற்றும் கார்பன்டை ஆக்சைடு ஆகியவற்றைப் பயன்படுத்தி தொழிற்சாலைகளில் ஈய கார்பனேட்டு தயாரிக்கப்படுகிறது.  
இயற்கையில் இது ஈயக்கரிகை அல்லது செருசைட்டு என அழைக்கப்படும் தாதுப்பொருளாக காணப்படுகிறது.
# ஈயக் கார்பனேட்டு

## கார்பனேட்டு

அடிப்படையான ஈய கார்பனேட்டுகள் மற்றும் அதனுடன் தொடர்புடைய ஏராளமான கார்பனேட்டுகள் இயற்கையில் காணப்படுகின்றன:
- வெள்ளை ஈயம், அடிப்படை ஈயக் கார்பனேட்டு, 2PbCO<sub>3</sub>·Pb(OH)<sub>2</sub>
- சானோனைட்டு, PbCO<sub>3</sub>·PbO
- 3PbCO<sub>3</sub>·Pb(OH)<sub>2</sub>·PbO
- PbCO<sub>3</sub>·2PbO
- NaPb<sub>2</sub>(OH)(CO<sub>3</sub>)<sub>2</sub>
- ஈய இல்லைட்டு, 2PbCO<sub>3</sub>·PbSO<sub>4</sub>·Pb(OH)<sub>2</sub>
# ஈயக் கார்பனேட்டு

## பெருமளவில் தயாரித்தல்

கார்பன் டைஆக்சைடு வாயுவை குளிர்ந்த நீர்த்த ஈய அசிட்டேட்டு கரைசலில் செலுத்தி பெருமளவில் ஈய கார்பனேட்டு தயாரிக்கப்படுகிறது. அல்லது கார்பனேட்டு உப்பைவிட குறைந்த கரைதிறன் கொண்ட ஈய உப்பை அமோனியம் கார்பனேட்டுடன் சேர்த்தும் இதனைத் தயாரிக்கலாம். தாழ்ந்த வெப்பநிலையில் வினை நிகழ்த்தப்பட்டால் காரத்தன்மை கொண்ட ஈய கார்பனேட்டு உருவாவதைத் தடுக்கலாம்.
# ஈயக் கார்பனேட்டு

## பயன்பாட்டு விதிமுறைகள்

ஐரோப்பிய நாடுகளில் இச்சேர்மத்தை விநியோகிக்கவும் பயன்படுத்தவும் தடை விதிக்கப்பட்டுள்ளது.
# ரூபன் (விவிலியம்)

தொடக்க நூல் குறிப்பிடுவதன்படி, **ரூபன்** (; ) யாக்கோபுவினதும் லேயாவினதும் மூத்ததும் முதல் மகனும் ஆவார். இவர் இசுரயேலிய ரூபன் கோத்திரத்தின் தந்தையாவார்.
# ரூபன் (விவிலியம்)

## சொல்லிலக்கணம்

ரூபன் என்பதற்கு தோரா இரு வேறு விளக்கங்களைத் தருகின்றது. இதன்படி, யாவேப் பாரம்பரியமும் எலோகிம் பாரம்பரியமும் வேறுபட்ட விளக்கம் தருவதாக அறிஞர்கள் குறிப்பிடுகின்றனர்.
# லேவி

தொடக்க நூல் குறிப்பிடுவதன்படி, **லேவி** (, , **லீவை**, ; அர்த்தம்: *இணைத்தல்*) யாக்கோபுவினதும் லேயாவினதும் மூன்றாவது மகன் ஆவார். இவர் இசுரயேலிய லேவி கோத்திரத்தின் (லேவியர்) தந்தையாவார். குறிப்பிட்ட சமய மற்றும் அரசியல் செயற்பாடுகள் லேவியருக்கு என ஒதுக்கப்பட்டடுள்ளன. யாவேப் பாரம்பரியமும் எலோகிம் பாரம்பரியமும் *லேவி* என்பது *குரு* எனும் அர்த்தம் உள்ளதென்கிறது. சில அறிஞர்கள் "லேவி" குரு என்பதற்கான பொதுச் சொல் எனவும், அது பரம்பரையுடன் தொடர்புபட்டதல்ல எனக் கருதுகிறார்கள். குரு மூலம் மற்றும் மோசேயின் ஆசி என்பவற்றில் குருக்களின் குலத்தை விளக்க லேவி என்பது குலமாகக் குறிக்கப்பட்டுள்ளது.
# நோனேன்

**நோனேன்** *(Nonane)* என்பது கிளைவிடாத நேர்கோட்டு வடிவிலான கரிம அணுக்கள் கொண்ட ஆல்க்கேன் ஐதரோ கார்பன் ஆகும். இச்சேர்மத்தின் மூலக்கூறு வாய்பாடு C<sub>9</sub>H<sub>20</sub> நோனேன் 35 கட்டமைப்பு சமபகுதிய வடிவங்களைக் கொண்டுள்ளது.  
நோனைல் என்ற வடிவம் நோனேனுக்குப் பதிலியாகும். வளைய ஆல்க்கேனுக்கு எதிரிணையான வடிவம் வளைய நோனேன் ஆகும். (C9H18).
மற்ற ஆல்க்கேன்களைப் போல் அல்லாமல் இதனுடைய பெயரில் உள்ள எண்சார் முன்னொட்டு கிரேக்கம் மொழியிலிருந்து பெறப்பட்டது அல்ல மாறாக இலத்தீன் மொழியில் இருந்து பெறப்பட்டது ஆகும்.
# ஆக்டாதெக்கேன்

**ஆக்டாதெக்கேன்** *(Octadecane)* என்பது CH<sub>3</sub>(CH<sub>2</sub>)<sub>16</sub>CH<sub>3</sub>.என்ற மூலக்கூறு வாய்பாடு கொண்ட ஆல்க்கேன் ஐதரோ கார்பன் சேர்மம் ஆகும். இதனுடைய மூலக்கூறு வாய்ப்பாட்டை சுருக்கமாக C<sub>18</sub>H<sub>38</sub> என்றும் எழுதுவர்.
# ஆக்டாதெக்கேன்

## வெளிப்புற இணைப்புகள்

- Material Safety Data Sheet for Octadecane
- http://www.ars-grin.gov/cgi-bin/duke/chemical.pl?OCTADECANE
# யூதா (யாக்கோபுவின் மகன்)

தொடக்க நூல் குறிப்பிடுவதன்படி, **யூதா** என்பவர் (, , *யெகுடா*, **) யாக்கோபுவினதும் லேயாவினதும் நான்காவது மகன் ஆவார். இவர் இசுரயேலிய யூத குலத்தின் தந்தையாவார். இவருடைய பெயரே யூத அரசு, யூதேயா மாகாணம், யூதர் ஆகிய சொற்களுக்கு மறைமுக பெயர்க்காரணமாகியது.
# யூதா (யாக்கோபுவின் மகன்)

## சொல்லிலக்கணம்

யூதா என்பதன் எபிரேயம், *யெகுதா* (יהודה), இது "நன்றி செலுத்தல்" அல்லது "புகழ்தல்" என்று பொருள்படும். இது பெயர்ச்சொல்லான Y-D-H (ידה) என்பதன் மூலமாகும். இதன்படி, "நன்றிக்கு" அல்லது "புகழ்ச்சிக்கு" என பொருள் வழங்கும். யூதாவின் பிறப்பு தொடக்க நூலில் 29:35 இல் குறிப்பிடப்பட்டுள்ளது. இவரது பிறப்பால் மகிழ்ந்த லேயா உரத்த குரலில் "இப்போது ஆண்டவரை நான் மாட்சிப்படுத்துவேன்," என்றார். இதில் "ஆண்டவரை நான் மாட்சிப்படுத்துவேன்," என்பதிலுள்ள எபிரேயப் பதம் *ஒடே* (אודה) என்பது *யெகுடா* என்பதன் ஒத்த மூலத்தையே கொண்டுள்ளது.
# யூதா (யாக்கோபுவின் மகன்)

## வாழ்க்கை

யூதா தன் தந்தையின் கட்டளையை மீறி ஒரு கானானியப் பெண்ணை மணந்தார். அவர்களுக்கு ஏர், ஓனான் மற்றும் சேலா ஆகிய மூன்று மகன்கள் பிறந்தனர். ஏர், தாமர் என்ற பெண்ணை மணந்து கொண்டார். ஆனால் கடவுளின் பார்வையில் ஏர் கொடியவனாக இருந்ததால் கடவுள் அவரைக் கொன்றார். பிறகு இஸ்ரயேலிய வழக்கப்படி, தாமர் ஓனானின் மனைவியானார். ஆனால் ஓனான் தன் கடமையைச் செய்யவில்லை. இதனால் கடவுள் அவரையும் கொன்றுவிட்டார். தன் மகன்கள் இருவரும் இறந்ததைக் கண்டு அச்சமுற்ற யூதா, தன் கடைசி மகன் சேலாவை தாமருக்கு திருமணம் செய்து வைக்காமல் காலம் தாழ்த்தினார். இதனால் யூத வழிமரபைக் காக்கும் பொருட்டு தாமர், ஒரு வேசிப்பெண் வேடத்தில் சென்று யூதாவுடன் உறவுகொண்டார். இதன்மூலம் பெரேசு மற்றும் செரா ஆகிய இரட்டையர்கள் பிறந்தனர். அவர்களில் பெரேசு மெசியாவின் முதுபெரும் தந்தை என்று ரூத் புத்தகம் கூறுகிறது.
# பெஞ்சமின்

யூத, கிறித்தவ, இசுலாமிய பாரம்பரியத்தின்படி, **பெஞ்சமின்** அல்லது **புன்யாமீன்** (*Benjamin*) யாக்கோபுவின் பதின்மூன்று பிள்ளைகளில் (12 ஆண்கள், 1 பெண்) கடைசிப் பிள்ளையும், ராகேலின் இரண்டாவதும் கடைசி மகனும் ஆவார். இவர் இசுரயேலிய பெஞ்சமின் கோத்திரத்தின் தந்தையாவார். விவிலியம் கூறுவதன்படி, ராகேலின் முதற்பிள்ளை யோசேப்பு போலல்லாது பெஞ்சமின் கானானில் பிறந்தார்.
# பெஞ்சமின்

## சொல்லிலக்கணம்

தோரா குறிப்பிப்பிடுவதன்படி, பெஞ்சமினுடைய *பெனோனி* எனும் பெயர் யாக்கோப்பினால் பிழையாக பெஞ்சமின் என அழைக்கப்பட்டது. பெஞ்சமின் என்பதன் உண்மையான பெயர் *பெனோனி* என்பதாகும். ராகேல் பிள்ளையைப் பிரசவித்து இறந்ததால் *பெனோனி*, அதாவது *என்னுடைய வலியின் மகன்* என அர்த்தம் கொடுக்கிறது. விவிலிய அறிஞர்கள் இவ்விரு பெயர் வேறுபாடுகள் யாவேப் பாரம்பரியம் மற்றும் எலோகிம் பாரம்பரியம் என்பவற்றால் உண்டானது என்கின்றனர்.
# ஈயம் இருபுரோமைடு

**ஈய மிருபுரோமைடு** *(Lead(II) bromide)* என்பது என்ற மூலக்கூறு வாய்பாடு கொண்ட ஒரு கனிம வேதியியல் சேர்மமாகும். குறிப்பாக ஈயப் பெட்ரோலியம் எரியும்போது ஈய (II) புரோமைடு உருவாகிறது. வெண்மைநிறத் துகள்களாக இது காணப்படுகிறது.
# ஈயம் இருபுரோமைடு

## தயாரிப்பும் பண்புகளும்

ஈயக் கரைசல்களுடன் (உதாரணம்: ஈய(II) நைதரேட்டு) புரோமைடு உப்புகளை வினைப்படுத்துவதன் மூலம் இவ்விரு புரோமைடைத் தயாரிக்கலாம். இந்தச் செயல்முறை, தண்ணீரில் ஈய மிருபுரோமைடின் குறைந்த கரைதிறனை தன்னலப்படுத்துகிறது. சுழி பாகை செல்சியசு வெப்பநிலையில் 100 கிராம் தண்ணீரில் 0.455 கிராம் ஈய மிருபுரோமைடு மட்டும் கரைகிறது. சூடான கொதிக்கும் தண்ணீரில் இதைவிட பத்துமடங்கு அதிகமாகக் கரையும் என்பது குறிப்பிடத்தக்கது ஆகும்.  
ஈயப் பெட்ரோலியத்தின் பரந்துபட்ட பயன்பாட்டின் காரணத்தினால், சுற்றுப்புற சூழலில் எங்கும் இருக்கக்கூடிய சேர்மமாக ஈயபுரோமைடு விளங்குகிறது. பெட்ரோலியத்தின் எரியும் பண்பை மேம்படுத்த முற்காலத்தில் நான்கீத்தைல் ஈயம் பயன்படுத்தப்பட்டது. ஈய ஆக்சைடுகள் தோன்றி இயந்திரம் மாசடைவதைத் தடுக்க பெட்ரோலியத்துடன் ஏதாவதொரு கரிம புரோமின் சேர்மம் சேர்க்கப்பட்டது. ஈய ஆக்சைடுகளை இச்செயல்பாடு எளிதில் ஆவியாகும் ஈய புரோமைடுகளாக மாற்றுகிறது. பின்னர், இவை இயந்திரத்தில் இருந்து சுற்றுச்சூழலுக்கு வெளியேறுகிறது.
# ஈயம் இருபுரோமைடு

## பாதுகாப்பு

ஈயம் கலந்துள்ள மற்ற சேர்மங்களைப் போல ஈய மிருபுரோமைடும், மனிதர்களுக்குப் புற்றுநோயை ஏற்படுத்தும் 2ஏ வகை வேதிப்பொருள் என்று பன்னாட்டு புற்றுநோய் ஆய்வு நிறுவனம் வகைப்படுத்துகிறது. ஈயப் பெட்ரோலியம் எரியும்போது ஈய மிருபுரோமைடு உண்டாகி சூழலில் வெளிவிடப்படுகிறது என்பதே அதிக மாறுபட்ட கருத்துகளுக்கு இடமளிப்பதாக உள்ளது.
# பெருமாள் திருமொழி

**பெருமாள் திருமொழி** என்பது பன்னிரு ஆழ்வார்களில் ஒருவரான குலசேகர ஆழ்வாரால் இயற்றப்பட்ட தமிழ் வைணவ இலக்கியப் படைப்பாகும். நாலாயிரத் திவ்வியப் பிரபந்தத்தின் ஒரு பகுதியான இந்த படைப்பு, 105 பாசுரங்களைக் கொண்டுள்ளது, இவை நாலாயிர திவ்ய பிரபந்த தொகுப்பில் 647 முதல் 750 வரை உள்ளன. இது பெருமாள் என்று அழைக்கப்படும் திருமாலின் வழிபாட்டிற்காக அர்ப்பணிக்கப்பட்டுள்ளது.
# பெருமாள் திருமொழி

## பாசுரங்கள்

பெருமாள் திருமொழி குறிப்பாக புனித நகரமான திருவரங்கத்தில் ஐந்து பத்துப் பாடல்களையும், ராமர் மற்றும் கிருஷ்ணரின் மீது தலா ஐந்து பத்துப் பாடல்களையும் கொண்டுள்ளது.
# பெருமாள் திருமொழி

## பாசுரங்கள் பற்றிய சுருக்கங்கள்

1. முதல் பதினோரு பாடல்களில் அரங்கப்பெருமானை கண்டு மகிழும் நாள் எந்நாளென வேட்டல்.
2. இரண்டாம் பத்து பாடல்களில், அரங்கநாதனது அடியார்க்கு அடியேன் என்கிறார்.
3. மூன்றாம் பத்து பாடல்களில், அரங்கனை கண்டு அவன்பால் கொண்ட பற்றின் மிகுதியால் உலக இன்பங்கள் வேண்டாம் என்றும், தான் அழகிய மணவாளனுக்கே *பித்தன்* எனல்.
::*எம் பரத்தர் அல்லாரொடும் கூடலன்*
::*உம்பர் வாழ்வை ஒன்றாகக் கருதலன்*
::*தம்பிரான் அமரர்க்கு அரங்க நகர்*
::*எம்பிரானுக்கு எழுமையும் பித்தனே*
4. நான்காம் பதினோரு பாடல்களில், திருவேங்கடமுடையான் மீது கொண்ட பக்தியின் மிகுதியால், வானுலக இன்பத்தினைக் காட்டிலும் திருவேங்கட மலையில் வாழும் குருவாகவோ, மீனாகவோ, திருவேங்கடத்தான் உமிழ்கின்ற பொன் வட்டாகவோ, செண்பக மலராகவோ, தன்பக மரமாகவோ, அழகிய மலையாகவோ, மலை மீது பாயும் ஆறாகவோ, கோயிலின் நிலைக்கதவாகவோ, வாசற்படியாகவோ அல்லது எம்பெருமான் மலை மீது வேறு ஏதேனும் பொருளாகவோ இருந்து திருவேங்கடமுடையான் அடிகளைக் காண்பேன் என்கிறார்.  
::*செடியாய வல்வினைகள் தீர்க்கும் திருமாலே*
::*நெடியானே வேங்கடவா நின் கோயிலின் வாசல்*
::*அடியாரும் வானவரும் அரம்பையரும் கிடந்து இயங்கும்*
::*படியாய்க் கிடந்து உன் பவளவாய் காண்பேனே*
:::இதனால் இன்றும் திருவேங்கடமுடைய பெருமாளின் வாசற்படிக்கு **குலசேகரப்படி** என்ற பெயர் வழங்குகிறது.  
5. ஐந்தாம் பத்து பாடல்களில் வித்துவக்கோட்டு அம்மானையே வேண்டுதல். இவ்வுலகில் எத்துயரம் நேர்ந்தாலும், இறைவனே உயிர்களுக்கு துணை என்பதை வலிவுருத்தும், இப்பத்துப்பாடல்களின் உவமானங்கள் மிகவும் கருத்துச் செறிவானவை.  
::*வாளால் அறுத்துச் சுடினும் மருத்துவன்பால்*
::*மாளாத காதல் நோயாளன் போல் மாயத்தால்*
::*மீளாத் துயர் தரினும் வித்துவக்கோட்டு அம்மா நீ*
::*ஆளா உனது அருளே பார்ப்பன் அடியேனே*
# ஈய(IV) ஐதராக்சைடு

**ஈய(IV) ஐதராக்சைடு** (Lead(IV) hydroxide) என்பது Pb(OH)<sub>4</sub> என்ற மூலக்கூறு வாய்பாடால் அழைக்கப்படும் ஒரு கனிமச் சேர்மமாகும் இது ஆர்த்தோ பிளம்பிக் அமிலம் என்ற பெயராலும் அழைக்கப்படுகிறது. இவ்வமிலம் ஆர்த்தோ ஈயம் அயனிக்கு பெயரளவில் இணை அமிலமாக செயற்படுகிறது. கால்சியம் ஆர்த்தோ ஈயம் Ca<sub>2</sub>PbO<sub>4</sub> போன்ற சேர்மங்களில் PbO<sub>4</sub><sup>4−</sup> அயனிகள் காணப்படுகின்றன. இதனுடன் ஒப்புமையுடைய வெள்ளீயம் ஐதராக்சைடு, Sn(OH)<sub>4</sub> போலவே இதையும், Pb(OH)<sub>4</sub> தனிமைப்படுத்த முடிவதில்லை.
# நடு ஐரோப்பா

**நடு ஐரோப்பா** (*Central Europe*, **மத்திய ஐரோப்பா**) என்பது ஐரோப்பா கண்டத்தின் கிழக்கு, மற்றும் மேற்குப் பகுதிகளுக்கு இடையேயுள்ள பிராந்தியத்தைக் குறிக்கும். பனிப்போர் முடிவடைந்த பின்னர் ஐரோப்பாவின் கிழக்கையும் மேற்கையும் அரசியல் ரீதியாக பிரிப்பதன் பொருட்டு, அதற்கிடைப்பட்ட பகுதிகளை வேறுபடுத்துவதற்காக நடு ஐரோப்பா என்ற பெயர் பரவலாகப் பயன்படுத்தப்பட்டது. 2004 ஆம் ஆண்டில் விசெகிராது குழு நாடுகள் ஐரோப்பிய ஒன்றியத்தில் இணைந்ததன் பின்னர் இதன் பயன்பாடு அதிகரித்தது.  
மனித மேம்பாட்டுச் சுட்டெண் அடிப்படையில் நடு ஐரோப்பிய நாடுகள் "மிகவும் வளர்ச்சியடையும் நாடுகள்" வரிசையில் வைக்கப்பட்டுள்ளன.  
(2009) தரவின் படி, நடு ஐரோப்பா, பிரித்தானிக்கா கலைக்களஞ்சியம், Brockhaus Enzyklopädie (1998)]]
# நடு ஐரோப்பா

## நாடுகள்

"நடு ஐரோப்பா" என்ற கருத்துரு பொதுவாக சர்ச்சைக்குரியதாகும். ஆனாலும், விசெகிராது குழு உறுப்பு நாடுகள் *நடைமுறைப்படி* நடு ஐரோப்பிய நாடுகளில் அடங்கியுள்ளன. பொதுவாகப் பின்வரும் நாடுகள் நடு ஐரோப்பியப் பிராந்தியத்தினுள் உள்ளடக்கப்பட்டுள்ளன:  
-
-
-
-
-
-
- (இது சில வேளைகளில் தென்கிழக்கு ஐரோப்பிய பிராந்திய நாடுகளில் உள் வாங்கப்பட்டிருக்கும்.)
# நடு ஐரோப்பா

## தரவுகள்

- பரப்பளவு: 1.036.370&nbsp;km<sup>2</sup> (2012)
- மக்கள் தொகை: (கணிக்கப்பட்ட தரவுகள்) 163.518.571 (சூலை 2012)
- மக்கள்தொகை அடர்த்தி: (கணிக்கப்பட்ட தரவுகள்) 157.78/km<sup>2</sup> (2012)
- மொத்த உள்நாட்டு உற்பத்தி: USD $34.444 (2012)
- ஆயுள் எதிர்பார்ப்பு: (கணிக்கப்பட்ட தரவுகள்) 78.32-ஆண்டு (2012)
- வேலைவாய்ப்பின்மை: 8.2% (2012)
- கருவள வீதம்: 1.41 பிறப்புகள்/பெண் (2012)
- மனித வளர்ச்சிச் சுட்டெண்: 0.874 (2012) (மிக அதிகம்)
# குரு (கத்தோலிக்கம்)

உரோமன் கத்தோலிக்க திருச்சபையை நிர்வகிப்பவர்களாக ஆயர், கர்தினால், திருத்தந்தை, குரு, திருத்தொண்டர் ஆகியோர் உள்ளனர். **குருக்கள்** இயேசுவின் பணிக்குருத்துவத்தை தொடர்ந்து ஆற்றும் கடைநிலை ஊழியர்கள். கத்தோலிக்க குரு அருட்தந்தை அல்லது அருட்பணியாளர் என்ற பெயராலும் அழைக்கப்படுகிறார்.
# குரு (கத்தோலிக்கம்)

## வரலாறு

பழைய ஏற்பாட்டில் கடவுள் லேவிகளை ஏற்படுத்தினார். இவர்கள் கடவுளுக்கும் மனிதருக்கும் இடையே இணைப்பாளர்களாக திகழ்ந்தனர்.புதிய ஏற்பாட்டில் இயேசு தனது இறையாட்சி பணியை தொடர்ந்து ஆற்ற பன்னிரு திருத்தூதர்களை ஏற்படுத்தினார். திருத்தூதர்கள் குரு மற்றும் ஆயரின் முன்னோடியாக திகழ்கின்றனர்.
# குரு (கத்தோலிக்கம்)

## இறையியல்

அருட்பணியாளரின் இறைஅனுபவம்தான் அவரை இறைவனின் ஊழியர் என்ற புரிதலை ஏற்படுத்துகிறது. கிறிஸ்துவின் முப்பெரும் பணிகளான இறைவாக்கு பணி, புனிதப்படுத்தும் பணி, மேய்ப்பு பணி ஆகிய முப்பெரும் பணிகளை கிறிஸ்துவின் மனநிலையோடு தங்களின் வாழ்வுச் சூழலுக்கேற்ப நிறைவேற்றுவதன் வழியாக அருட்பணியாளர்கள் புனித வாழ்வில் வளர்கின்றனர். அருட்பணியாளர்கள் இயேசுவை போன்று தாழ்ச்சியுடையவர்களாகவும், நட்புடன் பழகுபவர்களாகவும், இறைமக்களை இன்முகத்துடன் வரவேற்பவர்களாகவும், பொறுமையுடையவர்களாகவும் அதே சமயம் கொள்கைகளை விட்டுக்கொடுக்காதவர்களாகவும், உரையாடல் மனநிலை கொண்டவர்களாகவும், பிறர் பற்றிய தவறான எண்ணம் அற்றவர்களாகவும், நேர்மறை சிந்தனை கொண்டவர்களாகவும் இருத்தல் வேண்டும்.
# குரு (கத்தோலிக்கம்)

## பணிகள்

குருக்கள் பங்குதளங்களை நிர்வகிக்கும் முக்கிய பணியை செய்கின்றனர். பங்குகளில் திருப்பலி நிறைவேற்றுதல், அருட்சாதனங்களை நிறைவேற்றுதல், ஆற்றுப்படுத்துதல் போன்ற பணிகளை செய்கின்றனர். இதைத்தவிர பள்ளி, கல்லூரிகளை நடத்தும் பணிகளையும் செய்கின்றனர்.
# குரு (கத்தோலிக்கம்)

## ஆதாரங்கள்

கத்தோலிக்க மறைக்கல்வி
குருவாக
குரு வரலாறு
# பாம்பாட்டி

நகரில் ஒரு பாம்பாட்டி, 2007]]  
பாம்பாட்டிகள்]]  
**பாம்பாட்டி** என்போர் மகுடி ஊதி பாம்பினை ஆட்டிவைக்கும் செயலினை செய்வோரைக்குறிக்கும். இதனை வேடிக்கைக்காக பிற வித்தைகளோடு தெருக்களில் செய்வர். பாம்பைப் பிடித்துப் பழக்கி ஆட்டுபவர் என்பதால் இத்தொழில் புரிவோர்க்கு இப்பெயர் அமைந்தது. இந்தியாவில் இப்பழக்கம் அதிகம் காணப்பட்டாலும், பிற ஆசிய நாடுகளிலும் குறிப்பாக பாக்கிஸ்தான்,
வங்காளதேசம், இலங்கை, தாய்லாந்து மற்றும் மலேசியா ஆகிய இடங்களிலும் ஆப்ரிக்க நாடுகளான எகிப்து, மொரோக்கோ மற்றும் துனிசியாவிலும் இவ்வழக்கம் உள்ளது.  
பண்டைய எகிப்தில் இக்கலையின் ஒரு வடிவம் இருந்தது என்றாலும் தற்போது அங்கே உள்ள வழக்கு இந்தியாவில் தோன்றியது ஆகும். 20ம் நூற்றாண்டில் இக்கலையானது குறிக்கத்தக்க வளர்ச்சியடைந்தாலும், தற்போது இது அழியும் நிலையில் உள்ளது. குறிப்பாக 1972இல் இந்தியாவில் பாம்புகளை வைத்திருப்பதற்கு போடப்பட்ட கட்டுப்பாடுகள் இதற்கு ஒரு காரணமாகும்.
# பாம்பாட்டி

## பாம்பாட்டிகள்

இக்கலையினை செய்வோர் பொதுவாக நாடோடிகளாக இருப்பர். விழாக்களின்போது கிராமங்களின் தெருக்களிலும் சந்தைகளிலும் இவர்களைக் காணலாம். இவர்கள் பயன்படுத்தும் பாம்புகள் பற்கள் பிடுங்கப்பட்டனவாகவோ அல்லது பாம்பின் வாய் தைக்கப்பட்டதாகவோ இருக்கும். இவர்கள் வாழும் இடங்களில் அதிகம் காணப்படும் நாகப்பாம்பு போன்ற பாம்புகளையே இவர்கள் பயன்படுத்துவர்.  
பாம்புகளால் இசையினை உணரமுடியும் எனினும் அவற்றுக்குக் காதுகள் கிடையாது என்பதால் அவற்றால் இசையினைக் கேட்க இயலாது. அவை மகுடியின் அசைவிற்கு ஏற்பவும், அவர்கள் தரையில் தட்டுவதால் ஏற்படும் அதிர்வை உணர்ந்தும், அதற்குத் தக்கபடி உடலினை அசைக்கும். மகுடியினையும் பாம்பாட்டியினையும் அச்சுறுத்தும் எதிரியாக எண்ணி அவற்றை பாம்பு எதிர்த்து நிற்க முயலுவதே பாம்பாட்டுதல் ஆகும்.
# பாம்பாட்டி

## சங்க இலக்கியத்தில்

சிலப்பதிகாரத்தின் அரங்கேற்றுப் காதையில் 24ஆம் வரிக்கு உரை எழுதுகையில் அடியார்க்கு நல்லார் பலவகை கூத்து உள்ளது என கூறுவோரும் உள்ளனர் என்றும் அதற்கு எடுத்துக் காட்டாக கலிவெண்பாட்டொன்றையும் அளிக்கின்றார். அப்பாடல்:
:....
:ஆண்டி யமண்புனவே டாளத்தி கோப்பாளி
:பாண்டிப் பிழுக்கையுடன் **பாம்பாட்டி**--மீண்ட
:கடவுட் சடைவீர மாகேசங் காமன்
:....  
இதனால் பாம்பாட்டுதலை கூத்தின் ஒருவகையாகப் பண்டைய தமிழர் கொண்டிருந்தனர் எனலாம்.
# பெரிலியம் ஐதராக்சைடு

**பெரிலியம் ஐதராக்சைடு** *(Beryllium hydroxide)* என்பது அமிலத்திலும் காரத்திலும் கரையக்கூடிய ஒர் ஈரியல்பு ஐதராக்சைடு ஆகும். இதனுடைய மூலக்கூறு வாய்பாடு Be(OH)2 பெரைல் மற்றும் பெர்டிராண்டைட்டு தாதுக்களில் இருந்து பெரிலியம் உலோகத்தைப் பிரித்தெடுக்கும்போது உடன் விளைபொருளாக பெரிலியம் ஐதராக்சைடு கிடைக்கிறது. இவ்வுப்பின் கரைசலுடன் காரத்தைச் சேர்க்கும்போது கூழ்மம் போன்ற ஆல்பா வடிவம் உருவாகிறது. தொடர்ந்து இதைச் சூடுபடுத்தினால் அல்லது இடையூறின்றி அப்படியே வைத்திருந்தால் சாய்சதுர வடிவ β- வடிவ வீழ்படிவாக கிடைக்கிறது. துத்தநாக ஐதராக்சைடு Zn(OH)2 போன்றே இதுவும் நான்முக பெரிலியம் மையங்களைக் கொண்டுள்ளது.
# பெரிலியம் ஐதராக்சைடு

## வேதிவினைகள்

காரங்களுடன் வினைபுரிகையில் இது காரத்தில் கரைந்து நான்கு ஐதராக்சிடோபெரைலேட் எதிர்மின் அயனியாக உருவாகிறது. சோடியம் ஐதராக்சைடு கரைசலுடன் பின்வருமாறு வினை நிகழ்கிறது,  
:2NaOH(aq) + Be(OH)<sub>2</sub>(s) → Na<sub>2</sub>Be(OH)<sub>4</sub>(aq)  
அமிலங்களுடன் வினைபுரியும் போது பெரிலியம் உப்புகள் உருவாகின்றன. உதாரணமாக கந்தக அமிலத்துடன் புரியும் வினையில் பெரிலியம் சல்பேட்டு உருவாகிறது.  
:Be(OH)<sub>2</sub> + H<sub>2</sub>SO<sub>4</sub> → BeSO<sub>4</sub> + 2H<sub>2</sub>O  
பெரிலியம் ஐதராக்சைடு 400 பாகை செல்சியசு வெப்பநிலையில் நீர் நீக்கப்பட்டு கரையும் தன்மை கொண்ட வெண்மை நிறத் துகளான பெரிலியம் ஆக்சைடு உண்டாகிறது.:  
:Be(OH)<sub>2</sub> → BeO + H<sub>2</sub>O  
மேலும் இதை அதிக வெப்பநிலைக்குச் சூடுபடுத்தினால் அமிலத்தில் கரையாத பெரிலியம் ஆக்சைடாக மாறுகிறது.
# காலியம்(III) ஐதராக்சைடு

**காலியம்(III) ஐதராக்சைடு** *(Gallium(III) hydroxide)* என்பது Ga(OH)<sub>3</sub> என்ற மூலக்கூறு வாய்பாடு கொண்டவேதியியல் சேர்மமாகும். காலியம் உப்புகளுடன் (Ga<sup>3+</sup>) அமோனியாவைச் சேர்க்கும் போது கூழ்மம் போன்ற இச்சேர்மம் உருவாகிறது. இயற்கையில் அரியவகை கனிமத் தாதுவான சோவன்சைட்டில் எண்முகவடிவில் ஒருங்கிணைக்கப்பட்ட காலியம் அணுக்கள் காணப்படுகின்றன. காலியம் ஐதராக்சைடு அமிலத்திலும் காரத்திலும் கரையக்கூடிய ஒர் ஈரியல்பு ஐதராக்சைடு ஆகும். வலுவான அமிலச்சூழலில் காலியம் அயனி, Ga<sup>3+</sup> உருவாகிறது. அதேபோல வலிமையான காரச்சூழலில் Ga(OH)<sup>4−</sup> அயனி உருவாகிறது. காலியம் ஐதராக்சைடின் உப்புகள் சிலசமயங்களில் காலேட்டுகள் என அழைக்கப்படுகின்றன.
# மிருணாள் சென்

**மிருணாள் சென்** (Mrinal Sen; பிறப்பு மே 14. 1923 - 30 திசம்பர் 2018) என்பவர் கல்கத்தாவைச் சேர்ந்த திரைப்பட இயக்குநர். இந்திய திரைப்படங்களை உலகத் தரத்துக்கு உயர்த்திய திரைப்பட இயக்குநர்களில் ஒருவர். இவர் இந்தி, தெலுங்கு, ஒடிசா, வங்கம் ஆகிய 4 மொழிகளில் ஏறக்குறைய 34 திரைப்படங்கள், 14 குறும்படங்கள் 4 ஆவணப்படங்களை இயக்கியுள்ளார். இவரைப் பற்றியும் திரைப்படங்கள் வெளிவந்துள்ளன.
# மிருணாள் சென்

## பிறப்பும், கல்வியும்

மிருணாள் சென் தற்போதைய வங்காள தேசத்தில் உள்ள ஃபரீத்பூரில் ஒரு இந்து குடும்பத்தில் 1923இல் பிறந்தார். பள்ளிப் படிப்பை சொந்த ஊரில் முடித்தபின் கல்லூரி படிப்புக்காக கல்கத்தா வந்தார். கல்கத்தா ஸ்காட்டிஷ் சர்ச் கல்லூரியில் இயற்பியலும், கல்கத்தா பல்கலைக்கழகத்தில் முதுகலையும் பயின்றார். இவர் இந்திய பொதுவுடமைக் கட்சியின் சார்பான கலைப் பண்பாட்டு பிரிவில் ஈடுபாட்டுடன் இருந்தார் என்றாலும் கட்சியில் உறுப்பினராகவில்லை.
# மிருணாள் சென்

## திரைப்படங்களின் மீதான ஆர்வம்

கொல்கத்தாவில் படிக்க வந்தபோது ரூடால்ஃப் ஆர்ன்ஹைம் எழுதிய ‘பிலிம் அஸ் ஆர்ட்’ என்ற ஆங்கிலப் புத்தகத்தைப் படித்தார். இதனால் இவருக்கு திரைப்படங்கள் மீது ஆர்வம் ஏற்பட்டது. திரைப்பட விமர்சனங்கள் எழுதிவந்தார். இவர் படித்து முடித்து சிலகாலம் மருந்துப் பொருள் விற்பனைப் பிரதிநிதியாக வேலையில் இருந்தார். பின் கல்கத்தா திரைப்பட ஸ்டுடியோவில் ஆடியோ தொழில்நுட்ப பணியாளராக பணியாற்றினார். 1950 முதல் முழுநேர திரைப்படப் பணிகளில் இறங்கினார்.
# மிருணாள் சென்

## திரைப்பட இயக்குநராக

இவர் முதன் முதலில் 1955இல் ‘ராத் போர்’ என்ற படத்தை இயக்கினார். இப்படம் வெற்றி அடையவில்லை. இரண்டாவதாக ‘நீர் ஆகாஷெர் நீச்சே’ (நீல வாணத்திற்கு கீழே) என்ற திரைப்படத்தை இயக்கினார். இப்படம் இவருக்கு இந்திய அளவில் அங்கீகாரம் பெற்றுத் தந்தது. மூன்றாவதாக ‘பைஷே சிரவன்’ (இரவீந்திர நாத் தாகூர் இறந்த அன்று) என்ற திரைப்படத்தை இயக்கினார். இத்திரைப்படம் மாபெரும் வெற்றிப் படமாக அமைந்ததோடு, இவருக்கு உலக அளவில் அங்கீகாரத்தைப் பெற்றுத் தந்தது.